פרנץ פושקש

**פֶרֶנְץ פּוּשְׁקַשׁ** (בהונגרית:**Ferenc Puskás**, שמו במקור "**פרנץ פורצלד**" (Franz Purczeld); 1 באפריל 1927 – 17 בנובמבר 2006) היה כדורגלן הונגרי ששיחק כחלוץ. פושקש הפך לנערץ בארצו ומחוצה לה בשל משחקו בנבחרת הונגריה ובפרט במשחק הניצחון ההיסטורי שלה על נבחרת אנגליה בביתה, כשניצחה אותה בתוצאה 6:3 באצטדיון ומבלי. כמו כן, נודע בשל התקופה בה שיחק במדי ריאל מדריד.

פושקש כבש 746 שערים במדי הקבוצות והנבחרות בהן שיחק, נתון המציב אותו במקום ה-5 בטבלת הכובשים בכל הזמנים והופך אותו גם לאחד החלוצים הגדולים בכל הזמנים.

פושקש הבקיע 352 שערים בליגת העל ההונגרית. שני לאימרה שלוסר, שהבקיע 411. בנוסף, במדי ריאל מדריד הבקיע 242 שערים, שישי לכריסטיאנו רונאלדו (450), כרים בנזמה וראול גונזלס (323), אלפרדו די סטפנו (308) ששיחק בקבוצה יחד עם פושקש, וסנטיאנה (290).

## תולדות חייו
פושקש נולד בקישפשט שבקרבת בודפשט, כבן לפרנץ פורצלד-פושקאש, ממוצא גרמני ולאם הונגרייה, מרגיט בירו. התחיל את הקריירה שלו בקישפשט בודפשט, שם התחיל לשחק מגיל 16, ובנבחרת שיחק מגיל 18. מקישפשט עבר לבודפשט הונבד שהיה מועדון צנוע, עם מספר צופים קטן, אבל ב-1948 הפך אותו הצבא ההונגרי לקבוצת הדגל שלו. פושקש היה הקפטן, אביו היה המאמן, והקבוצה זכתה בארבע אליפויות בחמש שנים. בעונת האליפות הראשונה הבקיע פושקש 50 שערים. גביע אירופה לא היה קיים עדיין, אך הקבוצה ההונגרית נחשבה לטובה ביותר ביבשת.

הישגיה של הנבחרת ההונגרית בראשותו של פושקש היו מצוינים. נבחרת הונגריה זכתה באולימפיאדת הלסינקי ב-1952. מאביב 1950 ועד פברואר 1956 הפסידה הנבחרת ההונגרית רק במשחק אחד - גמר הגביע העולמי ב-1954, בו גברה גרמניה על הונגריה בתוצאה 3–2. פושקש שיחק במשחק זה כשהוא פצוע לאחר שנפצע במשחק מול גרמניה בשלבים המוקדמים על ידי ורנר ליבריך. בסך הוא כבש 4 שערים כולל את שער הפתיחה במשחק הגמר, ונבחר לשחקן המצטיין של הטורניר.

דרכו של פושקש בהונגריה, אשר לזכות נבחרתה כבש 83 שערים ב-84 משחקים, הגיעה לסופה ב-1956. ב-1956 ברית המועצות פלשה להונגריה ופושקש החליט לערוק ועבר לשחק בספרד בקבוצת אספניול. ההתאחדות לכדורגל בהונגריה השעתה אותו ל-18 חודשים, כשנגמרה ההשעיה פושקש היה בן יותר משלושים. להפתעת רבים, החליט פושקש לחתום ב-1958 בריאל מדריד. בריאל מדריד פושקש כיכב, היה מלך השערים של הליגה הספרדית ארבע פעמים וכבש 34 שערים. ב-1960 זכה איתה בגביע אירופה לאלופות. במשחק הגמר, בו ניצחה ריאל מדריד את איינטרכט פרנקפורט בתוצאה 3–7, כבש ארבעה שערים ובכך הוא השחקן שכבש הכי הרבה שערים במשחק גמר של הטורניר עד היום. פושקש סיים בעונת 1961/62 ככובש המצטיין בגביע אירופה לאלופות עם שבעה שערים, כולל שלושער בהפסד 5–3 במשחק הגמר לבנפיקה ליסבון.

בשנת 1962 קיבל פושקש אזרחות ספרדית וייצג את ספרד במשחקי גביע העולם שנערכו באותה השנה בצ'ילה. חוסר הצלחתו בגביע העולם הביא לפרישתו.

לאחר פרישתו, הפך למאמן, ואימן בעיקר ביוון. הוא הוביל את פנאתינאיקוס עד לגמר גביע אירופה לאלופות 1971, אז הפסידה לאייאקס אמסטרדם.

לאחר נפילת המשטר הקומוניסטי בהונגריה חזר פושקש למולדתו, שם היה גיבור נערץ. פושקאש מת בבוקר ה-17 בנובמבר 2006 בעקבות מחלת אלצהיימר בגיל 79 ונקבר בבזיליקת אישטוון הקדוש בבודפשט.

## תארים

## בתרבות
בשנות ה-50 היה פושקש מפורסם כאחד משחקני הכדורגל הטובים בעולם והוא מוזכר ב"שיר השכונה" של חיים חפר בשורה "חבר'ה, חבר'ה, רגע, רגע, מנדל, צביקי ו**פושקש** משחקים בכדורגל כאן אצלנו במגרש". באותן שנים הדמויות של שחקנים נערצים כמו פלה ופושקאש הופיעו על עטיפות של גומי לעיסה (מסטיק) ונחשבו בעיני הילדים בעלי חשיבות רבה

בהונגריה מתקיים "פולחן פושקש", ובחנויות מזכרות רבות נמצאת פינה ובה ניתן לרכוש פריטים רבים עם דיוקנו בהם חולצות, כדורי-רגל, ספלים, דגלים וכדומה. כן יצאו לאור ספרים וסרטים רבים אודותיו.

## ראו גם
*פרס פושקש

## קישורים חיצוניים

* 

* אורי קציר, משחק המאה, "אפלטון"
* 
* סרט דוקומנטרי על פרנץ פושקש, באתר יוטיוב
* 
* 
* 

## הערות שוליים

קטגוריה:כדורגלנים הונגרים
קטגוריה:כדורגלנים ספרדים
קטגוריה:חלוצי כדורגל הונגרים
קטגוריה:חלוצי כדורגל ספרדים
קטגוריה:בודפשט: כדורגלנים
קטגוריה:כדורגלני בודפשט הונבד
קטגוריה:כדורגלני אספניול
קטגוריה:כדורגלני ריאל מדריד
קטגוריה:כדורגלני נבחרת הונגריה
קטגוריה:אלופים אולימפיים: כדורגלנים
קטגוריה:כדורגלני הזהב של אופ"א
קטגוריה:כדורגלני נבחרת ספרד
קטגוריה:כדורגלנים באולימפיאדת הלסינקי (1952)
קטגוריה:כדורגלני מונדיאל 1954
קטגוריה:כדורגלני מונדיאל 1962
קטגוריה:מאמני כדורגל הונגרים
קטגוריה:מאמני נבחרת ערב הסעודית בכדורגל
קטגוריה:מאמני נבחרת הונגריה בכדורגל
קטגוריה:מאמני הרקולס אליקנטה
קטגוריה:מאמני דפורטיבו אלאבס
קטגוריה:מאמני פנאתינאיקוס בכדורגל
קטגוריה:מאמני ריאל מורסיה
קטגוריה:מאמני קולו-קולו
קטגוריה:מאמני א.א.ק. אתונה בכדורגל
קטגוריה:מאמני סרו פורטניו
קטגוריה:הונגרים ממוצא גרמני
קטגוריה:ספורטאים שעל שמם כוכב לכת מינורי
קטגוריה:ספורטאים הונגרים בספרד
קטגוריה:ספורטאים זרים ביוון
קטגוריה:ספורטאים זרים בקנדה
קטגוריה:ספורטאים זרים בצ'ילה
קטגוריה:ספורטאים זרים במצרים
קטגוריה:ספורטאים זרים בפרגוואי
קטגוריה:ספורטאים זרים באוסטרליה
קטגוריה:ספורטאים זרים בערב הסעודית
קטגוריה:הונגרים שנולדו ב-1927
קטגוריה:הונגרים שנפטרו ב-2006